钦定古今图书集成/理学汇编/学行典/第193卷 > 萧自成
## 钦定古今图书集成/理学汇编/学行典/第193卷 > 萧自成

按《吉安府志》：“萧自成，泰和人。抚兄孤如己子，侄翀亦
敬爱自成如其父。洪武中，自成以事被逮，翀引服从
戍，与自成庭争往不已，至相抱持大哭。官竟，按籍坐
自成，翀哭于门外不去，闻者伤之。及自成屯滁阳，翀
与诸弟更出，往视自成，意甚适，亦不知其在役也。家
有异荆。”一本五干事载乌斯道《骈义传》中。